CELEX: 62015TN0602
Language: hu
Date: 2015-10-23 00:00:00
Title: T-602/15. sz. ügy: 2015. október 23-án benyújtott kereset – Jenkinson kontra Tanács és társai

7.3.2016   
            
            
               HU
            
            
               Az Európai Unió Hivatalos Lapja
            
            
               C 90/17
            
         2015. október 23-án benyújtott kereset – Jenkinson kontra Tanács és társai
   (T-602/15. sz. ügy)
   (2016/C 090/25)
   Az eljárás nyelve: francia
   
      Felek
   
   
      Felperes: Liam Jenkinson (Keery, Írország) (képviselők: N. de Montigny és J.-N. Louis ügyvédek)
   
      Alperesek: az Európai Unió Tanácsa, Európai Bizottság, Európai Külügyi Szolgálat (EKSZ), az Európai Unió együttes fellépése „Eulex Kosovo”
   
      Kérelmek
   
   A felperes azt kéri, hogy a Törvényszék:
   Elsődlegesen:
   
               – 1.
            
            
               A magánjogi szerződésből eredő jogokat illetően:
               
                           —
                        
                        
                           a szerződéses jogviszonyát minősítse át határozatlan időre szóló munkaszerződéssé;
                        
                     
                           —
                        
                        
                           állapítsa meg, hogy az alperesek megszegték a szerződéses kötelezettségeiket, és különösen az arra irányuló kötelezettséget, hogy határozatlan időre szóló szerződés felmondása esetén a felmondási időt meg kell tartani;
                           Következésképpen, az abból fakadóan elszenvedett kár jóvátétele érdekében, hogy visszaélésszerűen egymást követő, határozott időre szóló szerződéseket kötöttek a felperessel, ezáltal hosszú időn át bizonytalanságban tartva őt, illetve hogy a szerződéssel kapcsolatos felmondási időt nem tartották meg:
                           
                                       —
                                    
                                    
                                       kötelezze az alpereseket 176 601,55 euró kártérítés fizetésére a felperes részére, amely kártérítést a felperesnek az Európai Unió által létrehozott missziókon eltöltött szolgálati ideje alapján számítanak ki;
                                    
                                 
                                       —
                                    
                                    
                                       másodlagosan, kötelezze az alpereseket 45 985,15 euró kártérítés fizetésére a felperes részére, amely kártérítést a negyedik alperes szolgálatában eltöltött időtartamot figyelembe véve számítanak ki;
                                    
                                 
                     
                           —
                        
                        
                           állapítsa meg, hogy a felperes elbocsátása visszaélésszerű, és következésképpen kötelezze az alpereseket ex aequo et bono50 000 euróra értékelt kártérítés fizetésére a felperes részére;
                        
                     
                           —
                        
                        
                           állapítsa meg, hogy az alperesek nem állíttatták ki a törvény szerint a szerződés megszűnésekor kiadandó munkaügyi dokumentumokat és
                           
                                       —
                                    
                                    
                                       kötelezze az alpereseket arra, hogy a jelen kereset benyújtásától számítva késedelmi naponként 100 euró összeget fizessenek a felperesnek;
                                    
                                 
                                       —
                                    
                                    
                                       kötelezze az alpereseket arra, hogy a felperesnek adják át a törvény szerint a szerződés megszűnésekor kiadandó munkaügyi dokumentumokat;
                                    
                                 
                     
                           —
                        
                        
                           kötelezze az alpereseket a fenti összegeknek a belga törvényes kamatláb alapján kiszámított kamatainak megfizetésére.
                        
                     
         
               – 2.
            
            
               A hatalommal való visszaélést és a fennálló hátrányos megkülönböztetést illetően:
               
                           —
                        
                        
                           állapítsa meg, hogy az első három alperes a felperest az álaluk létrehozott missziókon való alkalmazása során objektív igazolás nélkül, hátrányosan megkülönböztette nyugdíjjogosultsága és az ahhoz kapcsolódó kedvezmények, valamint későbbi alkalmazásának biztosítása vonatkozásában;
                        
                     
                           —
                        
                        
                           állapítsa meg, hogy a felperest az első három alperes egyikének ideiglenes alkalmazottjaként kellett volna foglalkoztatni;
                        
                     
                           —
                        
                        
                           kötelezze az első három alperest, hogy térítse meg a felperes részére a fenti közösségi jog megsértéséből fakadóan a díjazás, a nyugdíj, a térítések és a juttatások vonatkozásában elszenvedett károkat;
                           kötelezze az alpereseket ezen összegeknek a belga törvényes kamatláb alapján kiszámított kamatainak megfizetésére;
                        
                     
                           —
                        
                        
                           jelöljön ki a felek részére egy határidőt az említett kártérítés megállapítására, figyelembe véve azt a besorolási fokozatot és fizetési fokozatot, amelyben a felperest alkalmazni kellett volna, a díjazás átlagos növekedését, az előmenetelét, azon támogatásokat, amelyeket ekképpen ezen ideiglenes alkalmazotti szerződés alapján kapnia kellett volna; és hasonlítsa össze a megkapott eredményeket azzal a díjazással, amelyet a felperes ténylegesen megkapott.
                        
                     
         Másodlagosan:
   
               —
            
            
               állapítsa meg, hogy az alperesek megszegték a kötelezettségeiket;
            
         
               —
            
            
               kötelezze az alpereseket arra, hogy az említett kötelezettségszegésekből eredő kárt térítse meg a felperes részére, amely kárt ex aequo et bono 150 euróra becsülnek.
            
         Mindenesetre:
   az alpereseket kötelezze a költségek viselésére.
   
      Jogalapok és fontosabb érvek
   
   Keresete alátámasztása érdekében a felperes nyolc jogalapra hivatkozik.
   
               1.
            
            
               Az első, arra alapított jogalap, hogy az alperesek joggal való visszaélést követtek el azáltal, hogy egymást követő, határozott időre szóló szerződéseket kötöttek, és megsértették az arányosság elvét.
            
         
               2.
            
            
               A második, arra alapított jogalap, hogy az alperesek megsértették a munkavállalók számára a csoportos létszámcsökkentés esetén biztosított védelmet.
            
         
               3.
            
            
               A harmadik, arra alapított jogalap, hogy az alperesek megsértették az egyenlő bánásmód és a hátrányos megkülönböztetés tilalmának elvét.
            
         
               4.
            
            
               A negyedik, arra alapított jogalap, hogy az alperesek megsértették a felperes meghallgatáshoz való jogát.
            
         
               5.
            
            
               Az ötödik, arra alapított jogalap, hogy az alperesek jogi bizonytalanságot keltettek a felperes vonatkozásában, és megsértették a megfelelő ügyintézéshez való jogot.
            
         
               6.
            
            
               A hatodik, arra alapított jogalap, hogy az alperesek megsértették a személyzet képviselőivel való egyeztetés elvét.
            
         
               7.
            
            
               A hetedik, arra alapított jogalap, hogy az alperesek megsértették a helyes hivatali magatartás európai kódexét.
            
         
               8.
            
            
               A nyolcadik, arra alapított jogalap, hogy az alperesek megsértették a munkavállalók szabad mozgáshoz való jogát.